
МИНИСТЕРСТВО НА ЗДРАВЕОПАЗВАНЕТО

РЕГИОНАЛНА ЗДРАВНА ИНСПЕКЦИЯ - ВИДИН

гр.Видин 3700, ул.”Цар Симеон Велики” № 76

Директор – 60 16 95, Факс – 60 16 97

Web address: http://www.rzi-vidin.net,  E-mail: rzi-vidin@mh.government.bg

О Б Я В Л Е Н И Е

за провеждане на конкурс за назначаване на държавен служител

РЕГИОНАЛНА ЗДРАВНА ИНСПЕКЦИЯ гр. Видин, ул. „Цар Симеон Велики” № 76 на основание на чл. 10а, ал. 2 от Закона за държавния служител и Заповед № РД 131/13.11.2017 г. на Директора на РЗИ гр. Видин:
ОБЯВЯВА КОНКУРС

1. Длъжност, административна структура:
„Старши експерт” в дирекция „Медицински дейности” – 1 /една/ вакантна длъжност
2. Описание на длъжността съгласно утвърдената длъжностна характеристика: 

„Старши експерт” в дирекция „Медицински дейности” обработва и отговаря за съхранението на медицинските експертни досиета в Регионалната картотека на медицинската експертиза, с цел осъществяване на държавната здравна политика на територията на област Видин.
3. Минимални изисквания, предвидени в нормативни актове за заемане на длъжностите:

- степен на завършено образование: висше; 

- образователно-квалификационна степен: бакалавър;
- професионална област: 
Област „Здравеопазване и спорт“ - с професионални направления: Медицина, Обществено здраве, Здравни грижи;
Област „Социални, стопански и правни науки“ - с професионални направления: Психология, Социални дейности, Администрация и управление;

- вид правоотношение - служебно;
- минимален професионален опит: 1 (една) година;

- минимален ранг - V младши.
4. Допълнителни изисквания за длъжността:

· компетентност свързана с познаването на нормативната база, касаеща служебните задължения; 

· компютърна грамотност: Microsoft Office, Internet;
5. Брой работни места, за които е обявен конкурса: 1.
6. Размер на минималното основното месечно възнаграждение:  460 лева;
7. Начин на провеждане на конкурса: решаване на тест и интервю.
8. Необходими документи за участие в конкурса:
· Заявление за участие в конкурс Приложение № 2 към Наредбата за провеждане на конкурсите за държавни служители /НПКДС/;

· Декларация по чл. 17, ал. 2, т. 1 от НПКДС;

· Копие на документи за придобита образователно-квалификационна степен, допълнителни квалификации;

·  Копие от трудова/служебна/осигурителна книжка, ако лицето притежава такава.
9. Документите следва да бъдат представени лично от кандидата или чрез упълномощен представител с нотариално заверено пълномощно всеки работен ден от 08:30 до 17:00 часа в канцеларията на РЗИ гр. Видин на адрес: гр. Видин, ул.”Цар Симеон Велики” № 76, ет. 1, стая № 6 до 24.11.2017 г. включително.


При подаване на документите на кандидатите се предоставя длъжностна характеристика за конкурсната длъжност.
10. Списъците и всички други съобщения във връзка с конкурса ще се обявяват на информационното табло в сградата на РЗИ гр. Видин, както и на интернет страницата на инспекцията - www.rzi-vidin.net.
Обявлението за конкурса е публикувано в Регистъра по чл. 61, ал. 1 от Законa за администрацията, в специализирания портал за търсене на работа – www.zaplata.bg и на интернет страницата на РЗИ – Видин - www.rzi-vidin.net 
